google/wiki40b huggingface dataset:
Kauguri mõis

Kauguri mõis (saksa keeles Kaugershof, läti keeles Kaugurmuiža) oli rüütlimõis Liivimaal Volmari kreisis Volmari kihelkonnas. Tänapäeval jääb mõisakompleks Valmiera linn, mõisakompleks asub Cēsu iela majade 50-54 piirkonnas.

Mõisa suurus

Bienenstammi andmetel oli mõisa suurus 1816. aastal 21 ja 3/4 adramaad, sellele allus 433 mees- ning 529 naishinge.

Karjamõisad

Mõisale kuulus aastal 1816 viis karjamõisa: Neuhof, Lisettenhof (ka Elisabethshof), Constancenhof, Friederikenhof ja Alexandershof (ka Axelshof).
Anna Maria Orel

Saavutused

2013. aastal osales ta noorte (U18) kergejõustiku maailmameistrivõistlustel.
2013. aastal heitis 3 kg vasaraga Eesti U18 rekordi (61.40), mille ületas 2018. aastal Annika Emily Kelly.
2014. aastal osales ta juunioride kergejõustiku maailmameistrivõistlustel.
2015. aastal osales ta Euroopa juunioride kergejõustiku meistrivõistlustel.
2015. aasta 16. mail püstitas ta heitjate seeriavõistlusel Eesti juunioride (U20) rekordi. Tema tulemuseks oli 60.75. Aasta lõpus parandas rekordit, heitis 62.32.
2016. aasta 19. juunil püstitas ta Soomes võistlusel Lapinlahti Eliittikisat Eesti rekordi vasaraheites. Tema tulemuseks oli 67.52 m.
2016. aasta 10. detsembril püstitas ta vasaraheites uue Eesti rekordi 68.71.
2017. aasta kergejõustiku maailmameistrivõistlustel sai ta 18. koha. Tema parima katse tulemus oli 67.37, mis oli paar sentimeetrit vähem kui selle hooaja parim tulemus 67.39.
2018. aasta 30. mail Oslos peetud võistlusel heitis Eesti rekordi 69.68 ning täitis EM-i normi.  EM-il sai tulemusega 67.22 kvalifikatsioonivõistlusel 16. koha ning lõppvõistlusele ei pääsenud.

Isiklikku

Anna Maria Orel on pärit Jõhvist. Praegu elab ta Tallinnas.
2016. aasta suvel lõpetas ta Kadrioru Saksa Gümnaasiumi.
Tema vanaema õepoeg on diplomaat Lauri Bambus.
Kuusalu II maailmasõja matmispaik

Kuusalu II maailmasõja matmispaik on Teise maailmasõja aegne matmispaik Harju maakonnas Kuusalu vallas Kuusalu alevikus. Matmispaik on arvele võetud kultuurimälestisena.
Paika on maetud 36 sõdurit, kes 1941–1945 Punaarmee sõduritena võitlesid Teises maailmasõjas.
Paigale püstitati 1954 hauasammas.
Mart Meri

Mart Meri (sündinud 15. veebruaril 1959) on eesti filoloog ja poliitik.
Meri on lõpetanud 1977. aastal Tallinna 2. Keskkooli ning 1982. aastal Tartu Riikliku Ülikooli eesti filoloogia erialal.
1996–2006 oli ta ajakirja Keel ja Kirjandus peatoimetaja.
1999. aastal astus ta Sotsiaaldemokraatlikku Erakonda ja ta oli IX Riigikogu liige 1999–2003 ning oli X Riigikogu liige 2006. aastast. 2011. aasta Riigikogu valimistel kandideeris ta taas SDE nimekirjas ning sai 1833 häält, kuid valituks ei osutunud. Mart Meri asus vastavalt Riigikogu juhatuse otsusele alates 4. novembrist 2011 Riigikogu liikme Peeter Kreitzbergi surma tõttu asendusliikmena rahvasaadiku kohuseid täitma.
1. septembrist 2007 kuni 2011. aastani oli ta Eesti Instituudi tegevjuht.

Isiklikku

Ta on Lennart Meri ja Regina Meri poeg.
Ta on abielus, tütre ja poja isa.
Kondiraha ajamine

Kondiraha ajamine oli üks rahakorjamise tavadest Eesti talupojapulmas.
Kondiraha ajamine (näit. Häädemeeste, Kolga-Jaani jne) oli viimane rahakorjamine pulmades: kokk pühkis söögilaualt kondid kokku ja hõikas ise: "Kondiraha!" Sööjad viskasid lauale raha, mis sai enamasti toiduvalmistajale (kokale).
Gustaf Gründgens

Gustaf Gründgens (sünninimi Gustav Heinrich Arnold Gründgens; 22. detsember 1899 Düsseldorf – 7. oktoober 1963 Manila) oli saksa näitleja ja teatrilavastaja.
Gustaf Gründgens oli pärit töösturi perekonnast. 1917. aastal mobiliseeriti Gründgens Saksa sõjaväkke ja ta võttis osa Esimesest maailmasõjast Läänerindel. 1919–1920 õppis ta Düsseldorfi Teatri Lavakunstikoolis. 1920–1922 töötas Gründgens Halberstadti, Kieli ja Berliini teatrites. 1923–1928 oli ta Hamburgi Kammerteatri (Hamburger Kammerspiele) näitleja. 1928–1933 töötas ta näitleja ja lavastajana erinevates Berliini teatrites. Esimene filmiroll oli ta 1930. aastal. 1932. aastal mängis ta esmakordselt oma kõige kuulsamat rolli Mefistot Goethe "Fausti" lavastuses. 1933. aasta veebruaris määras Hermann Göring Gustaf Gründgensi Preisi Riigiteatri kunstiliseks juhiks. 1933. aasta novembris sai Gründgens Riigi Kultuurikambri senaatoriks. 1934. aastal nimetati Gustaf Gründgens Preisi Riigiteatri intendandiks, 1935–1945 oli ta sama teatri peaintendant (sisuliselt direktor). Teatri mängukavas oli põhiliselt saksa klassika. 1945–1946 oli ta mitu kuud interneerituna Nõukogude vangilaagrites. 1946. aastal töötas ta Ida-Berliinis Saksa Teatri näitlejana. 1947. aastal tegutses ta Lääne-Berliinis kabareelavastajana. 1947–1951 oli Gründgens Düsseldorfi Linnateatri peaintendant. 1948–1950 oli ta Saksa Teatriliidu president. 1951–1955 oli ta Düsseldorfi teatri Neue Schauspiel tegevjuht. 1955–1963 oli Gustaf Gründgens Hamburgis Saksa Teatri (Deutsches Schauspielhaus) peaintendant ja kunstiline juht. Ta suri maailmareisi ajal Filipiinide pealinnas Manilas.

Isiklikku

1926–1929 oli Gustaf Gründgens abielus kirjanik Thomas Manni tütre Erika Manniga. 1936–1946 oli Gründgens abielus näitlejanna Marianne Hoppega.

Gustaf Gründgens kirjanduses

Gustaf Gründgens on Klaus Manni (Erika Manni venna) 1936. aastal Amsterdamis ilmunud romaani "Mefisto : romaan ühest karjäärist" peategelase Hendrik Höfgeni prototüüp. 1956. aastal avaldas romaani Saksa DV kirjastus Aufbau Verlag. Pärast Gustaf Gründgensi surma kavatseti romaani välja anda ka Lääne-Saksamaal. Gustaf Gründgensi kasupoeg ja ainus pärija lavastaja Peter Gorski pöördus 1964. aasta märtsis Hamburgi Maakohtusse, et "Mefisto" väljaandmist takistada. 9. juunil 1966 keelustas Hamburgi Ülemmaakohus "Mefisto", Saksamaa Liidukohus kinnitas kohtuotsuse 20. märtsil 1968. Keelust hoolimata avaldas kirjastus Rowohlt Verlag romaani 1981. aastal. Romaani eestikeelne tõlge ilmus 1986. aastal.
Mežkadaga raudteepeatus

Mežkadaga raudteepeatus oli raudteepeatus Ainaži–Valmiera–Smiltene raudteel Salatsi piirkonnas Salatsi vallas. Peatus asus Heinaste raudteejaamast 21,7 kilomeetri kaugusel.
Raudtee rajamisel aastal 1912  rajati peatuse asukohta nimetu platvorm ehk peatuspaik. See jäi Volmari kreisi Salatsi kihelkonda Vana-Salatsi mõisa maadele. Aastail 1919-1920 kandis see platvorm  Rozeni raudteepeatuse nime. Mežkadaga raudteepeatus ise avati aastal 1935.  Peatus suleti seoses rongiliikluse lõpetamisega aastal 1977.
Poisikõsõ

Poisikõsõ on Vanemuise teatri noorte meesnäitleja ansambel. Ansambel asutati 2005. Ansambel on esitanud poplaule setu- ja võrukeelsete sõnadega.
2007. aastal andis ansambel välja albumi "Tii päält iist!".
Nanorobot

Nanorobot (ka nanobot) on seni hüpoteetiline nanotehnoloogia abil valmistatud robot, mille mõõtmed on nanomeetri suurusjärgus ja mis suudab sooritada ülitäpseid mikroskoopilisi operatsioone (näiteks parandada inimese organismis vigastusi ja hälbeid raku kuni molekuli tasandil). Teooria kohaselt on makroskoopilise tasandi ülesannete täitmiseks vaja suurt hulka nanoroboteid. Tänaseni on nanorobotid veel ulmekirjanike pärusmaa; laborites on loodud alles üsna primitiivseid nanotehnoloogilisi seadmeid.
Silver Schultz

Silver Schultz (sündinud 6. jaanuaril 1988) on eesti jalgrattur.
Ants Tammleht

Ants Tammleht (sündinud 28. oktoobril 1947) on eesti poliitik.
Ta lõpetas 1966. aastal Orissaare Keskkooli.
Tammleht on Saarte Liinide juhatuse esimees ja Keskerakonna liige.
Kingissepa Rajooni TSN Täitevkomitee esimees 1982–1990 ja Saare maavanem 1990–1991.
Saaremaa Rotary klubi liige, aastatel 1995–1996 president.
Ta on AS Saarte Liinid juhatuse esimees.
Aarhus

Linna nime õigekirjutus

Linna nimi enne 1948. aasta õigekirjareformi oli Aarhus. Reformiga asendati taani keele õigekirjas täheühend aa tähega å. Linnanimesid lubati selle reformiga kirjutada nii vanas kui ka uues kirjaviisis. 
Aastast 1956 hakati kõikides riigiasutustes kasutama linnanimedes å. Aastal 1984 anti hoolimata keelemeeste vastuseisust linnadele õigus valida, kuidas nad oma linna nime kirjutavad. Aarhusi linnanõukogu otsustas alates 1. jaanuarist 2011 kasutada nimekuju Aarhus. Taani keelekorraldajad peavad õigeks mõlemat nimekuju.

Århusi teater

Teatrimaja projekteeris arhitekt Hack Kampmann. Teater avati 1900. aastal. Aarhusi teatris on viis väiksemat lava, pealava, saalis umbes 700 kohta, suur rõdu, väike lava asub teatri kohvikus Cafe Hack.
Kohvik sai nime arhitekt Hack Kampmanni järgi. Cafe Hack on saanud rahvusvaheliselt tuntuks tänu samanimelisele raadiosaatele, mis on eetris pühapäeva hommikuti. Kohvikus pakutakse etendusteteemalist menüüd ning seintel on fotod vanadest etendustest ja näitlejatest. Kohvik on avatud ka linna külalistele.
Primaarvool

Primaarvool on elektrivool trafo primaarmähises.
Primaarvoolu tähisena kasutatakse Iₚ või I₁.
Winny Puhh

Muusikaline karjäär

Suurem tuntus saabus 2006. aastal, kui laul "Nuudlid ja hapupiim" võitis Raadio 2 Aastahiti üritusel aasta demo auhinna.
Winny Puhhi laulu "Vanamutt" video nomineeriti 2008. aastal Eesti muusikaauhinnale.
Raadio 2 Aastahitt 2009 Top 40 edetabelis saavutas laul "Peegelpõrand" (koos Genkaga) 456 häälega 6. koha.
Ansambel osales konkursil "Eesti Laul 2013" lauluga "Meiecundimees üks Korsakov läks eile Lätti". Winny Puhh saatis Terevisiooni enda eest intervjuud andma pressiatašee Olavi Ruitlase ja härra Korsakovi. Finaalis sai bänd Birgit Õigemeele ja Grete Paia järel kolmanda koha.
A Ying

A Ying (阿英, Ā Yīng; kodanikunimi Qian Xingcun (钱杏邨, Qián Xìngcūn; 6. veebruar 1900 Wuhu, Anhui provints – 17. juuni 1977 ) oli hiina kirjanik, kirjandusteadlane ja kriitik.
Ta kirjutas ajaloolisi draamasid, filmistsenaariume, novelle ja luuletusi ning töid hiina uuemast kirjandusest ja esseesid väliskirjandusest. Üks tema näidend räägib Li Zichengist.

Elulugu

Ta osales 4. mai liikumises. Aastal 1926 astus Hiina Kommunistlikku Parteisse. Ta asutas Shanghais koos luuletaja Jiang Guangci'ga ühingu Taiyang (太阳, 'Päike') ning sai üheks proletaarset kirjandust taotleva liikumise algatajaks Hiinas. Talvel 1930 osales ta Vasakpoolsete Kirjanike Liiga (左翼作家同) ettevalmistustöös; ta valiti selle büroosse ja täitevkomiteesse. Teise Jaapani-Hiina sõja ajal 1930ndate lõpus oli ta Shanghai päevalehe Jiuwang Ribao (救亡日报, Jiùwáng ​Rì​bào) kirjandustoimetaja. Aastal 1941 juhtis ta propagandatööd Uues 4. Armees. Hiina Rahvavabariigis töötas ta kultuuri juhtimise alal, jätkates ulatuslikke kirjandusteaduslikke uurimusi. Kultuurirevolutsiooni ajal kiusati teda taga. Ta suri vähki.
Jüri Saks

Jüri Saks VR II/3 (23. oktoober/4. november 1891 Saksari talu, Kaavere küla, Võisiku vald, Kolga-Jaani kihelkond, Viljandimaa – 23. märts 1978 Kasemäe talu, Võisiku küla, Põltsamaa külanõukogu, Jõgeva rajoon), eesti põllumees.
Osales Vabadussõjas Sakala partisanide polgu koosseisus telefonistina (reamees, 1919).
Kasemäe talu omanik Vana-Põltsamaa vallas, Kaitseliidu Põltsamaa malevkonna liige.
Suri kodutalus vähki.
Aaro Pajari

Aaro Olavi Pajari (17. juuli 1897 Asikkala – 14. oktoober 1949 Kokkola) oli soome sõjaväelane, Soome kindralmajor, kahekordne Mannerheimi risti kavaler.
Ta võttis osa nii Talvesõjast, Jätkusõjast kui Lapi sõjast.
Hariduse tänav

Hariduse 3

Hariduse tänav 3 on Herbert Johansoni projekteeritud 1936–1937 ehitatud funktsionalistlik Tallinna Prantsuse Lütseumi hoone. Seal tegutses kuni 1996. aastani Tallinna 7. Keskkool (praegune Tallinna Inglise Kolledž). Praegu on seal Tallinna Prantsuse Lütseumi peahoone, kus toimub 6.–12. klassi õppetöö.

Hariduse 6 // Tõnismägi 5

Hariduse 6 // Tõnismägi 5, algne Tallinna Ühise Haigekassa hoone. Valmis 1939. aastal, arhitekt Elmar Lohk. Tänapäeval Ida-Tallinna Keskhaigla Tõnismäe polikliinik ja Tõnismäe apteek

Hariduse 8

Hariduse tänav 8, algselt Eesti Naisliidu Kodumajanduse Instituudi hoone (arhitekt Arthur Jürvetson, valmis 1939. aastal), hoones on asunud ka Tööstuslik Naiskutsekool. Nõukogude ajal ühendati kõrvalhoonega ja selles hoones asus osa Tõnismäe Haiglast.
Hoones toimub praegu Tallinna Prantsuse Lütseumi 1.–5. klassi õppetöö.
Sõru ülemine tuletorn

Sõru sihi ülemine tuletorn on tuletorn Hiiu maakonnas Hindu külas.
Tuletorni geograafilised koordinaadid on 58° 42′ 14″ N, 22° 29′ 9″ E.
Alt valge ja ülevalt punase raudbetoontorni kõrgus jalamist on 16,8 meetrit ja tule kõrgus merepinnast on 19,2 meetrit.
Tuletorn moodustab sihi Sõru alumise tulepaagiga. Märkide vahekaugus on 487 meetrit ja sihi asimuut on 310,6°.
Tulepaak ehitati 1934. aastal. See sai 1941. aastal sõja käigus kahurimürskude tabamustest kannatada ja remonditi 1942. aastal.
1966. aasta mäesuusatamise maailmameistrivõistlused

1966. aasta mäesuusatamise maailmameistrivõistlused olid 19. maailmameistrivõistlused mäesuusatamises, mis toimusid 5.–14. augustini Portillos Tšiilis. Võistlustel jagati välja 8 komplekti medaleid (neli ala nii meestele kui naistele).
2017. aasta juuni terrorirünnak Londonis

Rünnak

Kell 21:58 (BST) kihutas üle London Bridge'i sõitev valge kaubik ootamatult kõnniteele ning rammis seal kõndinud inimesi. Pärast seda, kui kaubik tegi ühe pubi juures avarii, väljusid autost kolm pommivööd kandvat meest, kes jooksid Borough Marketile ning asusid inimesi pussitama. 
Pealtnägijad ütlesid hiljem, et nägid tänaval lamamas noahaavadega inimesi ja terroristid karjusid inimesi pussitades, et see on Allahi eest. Inimesed varjusid ründajate eest pubide tagaruumidesse ning loopisid võimalusel ründajate pihta toole ja pudeleid ning üks kannatanutest ründas ründajaid rusikatega, et anda teistele aega põgenemiseks. Politsei saabus sündmuspaigale kaheksa minutit pärast esimest hädaabikõnet ning lasi kõik ründajad maha.

Pärast rünnakut

Politsei palus avalikkusel olla rahulik, kuid valvel ning lisarünnakute toimumisel sündmuspaigalt põgeneda või ründaja(te) eest varjuda. Kõik silla ümbruskonnas olevad hooned evakueeriti ning politsei palvel suleti ka kolm metroojaama. Lisaks suleti veel kolm rongijaama ning siseministri loal toodi sündmuspaigale politseile abiks sõjaväe eriüksuslased, sest kardeti uute rünnakute toimumist. Kella kahe paiku öösel purustas pommirühm terroristidel seljas olnud pommivestid veekahuriga ning selgus, et kõik vestid olid tegelikult võltsingud.
Kell 23:45 tuli politseile teade Vauxhallist, kus oli toimunud pussitamine, kuid politsei teatas hiljem, et tõenäoliselt pole tegemist terrorismiga ning sellel pole rünnakuga seost.
Kunila kalme

Kunila kalme on muistne kalme Jõgeva maakonnas Põltsamaa vallas Jaaniantsu-nimelisel voorel.
Jaaniantsu-nimeline voor on kruusavõtmisega suuresti hävitatud.
Kalme pärineb venekirveste kultuuri perioodist.
1938 leiti kalmest luustik koos venekujulise kirvega. 1948 tehti seal Lembit Jaanitsa juhendamisel arheoloogilisi kaevamisi.
Väävliringe

Väävliringe on biogeokeemiline tsükkel, kus väävel ja tema ühendid ringlevad eluta looduse ja eluslooduse vahel, kusjuures muutub väävli oksüdatsiooniaste.

Inimese mõju ringele

Inimese mõju väävliringele avaldub peamiselt vääveldioksiidi (SO₂) emissioonil vabrikutest ja sisepõlemismootorist. Vääveldioksiidid võivad sademete koostisosana ka maapinnale jõuda, kus see võib oksüdeeruda sulfaatideks (olles toksiline mõningatele taimedele). Samuti võib vääveldioksiid atmosfääris redutseeruda sulfiidiks või oksüdeeruda sulfaatideks, mis veega (sademetega) reageerides moodustab väävelhappe, mis on üks happesademete peakomponente.
Georg Erich Põld

Poliitiline tegevus

Ta oli Reformierakonna (ja selle eelkäija Eesti Liberaaldemokraatliku Partei) liige 09.03.1990–14.06.2013.
1974-1976 ja 1982–1986 oli Põld Kingissepa rajooni Rahvasaadikute Nõukogu liige. 1990–1992 oli ta Eesti Kongressi ja ENSV Ülemnõukogu liige. 1992–1995 kulus ta Riigikogu VII koosseisu ning 1995–1996 oli ta Riigikogu VIII koosseisu asendusliige.
1995. aastal oli ta vastu Aleksander Einselni vabastamisele kaitseväe juhataja ametist.
1996. aastal esitas Põld minister Andrus Öövelile arupärimise tema personalipoliitika kohta nelja inimese asjus. Need olid: ENSV viimase siseministri asetäitja, miilitsa kindralmajor Arved Jaaska; ministeeriumi asekantsler, endine NSV Liidu kindralstaabi kümnenda osakonna polkovnik Elvo Priks; Nõukogude armee kindralstaabi luurepeavalitsuse koolis õppinud Aadu Lee; kaitseministeeriumi kantsler Robert Lepikson, kelle lahkumisavaldust Öövel ei olnud kinnitanud.
1996. aastal väitis Postimees, et 1995-96 soovis Jüri Põld erastada Tallinnas aadressil Koidula 3 asuvat 113-ruutmeetrist pinda, mis erastati tööandja eluruumi staatuse kaudu peaminister Tiit Vähi abile Peeter Jakovlevile. Vähi valitsuse korteritehingute asjus algatati hiljem kriminaalasi.

Sporditegevus

1998. aastast on Põld Eesti Karate Föderatsiooni juhatuse liige. 2004–2008 oli ta Eesti Olümpiakomitee karatetreenerite ning aastast 2008 on ta karate-, kobudo- ja iaidotreenerite kutsekomisjoni esimees.
2002 ja 2008 oli Põld karate Euroopa meistrivõistluste korralduskomitee aseesimees. Aastatel 1999–2011 oli ta Karateföderatsiooni peasekretär.
Põld toimetas 2006. aastal ilmunud õpiku "Karate".

Isiklikku

Ta on abielus ja ta on viie lapse isa.
Unite the Armies. Save the Planet

Save the Planet - Unite the Armies on elukaitseteemaline liikumine, mille aluseks on Soome professorite Eero Paloheimo ja U. B. Lindströmi märgukiri ÜROle. Soome organisatsioon Vihreä Elämänsuojeluliitto on internetti üles pannud lehekülje unite-the-armies.org, kus kogutakse allkirju E. Paloheimo ja U. B. Lindströmi märgukirja ja elukaitseaate toetuseks.

Põhiidee

Märgukirjas esitatakse mõte, et praeguses pikaajalise kestusega, kuid pöördumatuks muutuda ähvardava ökoloogilise katastroofi olukorras tuleks ÜRO-l toetada ideed, et riigid annaksid teatava osa oma militaarstruktuuridele minevaist kulutustest ökoarmee loomiseks. See distsiplineeritud ja tehnoloogiavõimekas jõud tegeleks planeedi kõige suuremate katastroofikollete likvideerimisega ja säästliku eluviisi huvides uute loodusalade loomisega. Save the Planet - Unite the Armies on poliitikaväline liikumine, mis otsib võimalusi koostööks teiste huvitatud organisatsioonidega, et maakera eri paigus oleks võimalik vastava võrgustiku toel parandada maailma ökoloogilist seisundit.
Toshirō Mifune

Toshirō Mifune (1. aprill 1920 – 24. detsember 1997) oli jaapani näitleja.
Mīlgrāvise mõis

Mīlgrāvise mõis (Mīlgrāvja muiža) oli mõis Lätis Riia linnas Vecmīlgrāvise asumis. Peahoone asus Mīlgrāvise kanali kaldal. Saksa keeles oli nimi Mühlgraben, varem tõenäoliselt Rodenbergs Hof. Vana haldusjaotuse järgi asus mõis Riia kreisi Daugavgrīva kihelkonnas.
Mīlgrāvise kanal tekkis aastal 1266, mil Dünamünde klooster kaevas oma vesiveski tarvis Ķīšezersi järvele uue väljavoolu, kuigi kanal jälgis seal varem voolanud Dūņupe oja sängi. Kanal sai nimeks Mühlen Graben (tõlkes Veskikraav), millest aja jooksul kujunes lätipärane Mīlgrāvis. Veski valmimise aeg ei ole teada, ka pole selle kohta teateid pärast seda, mil Liivi ordu selle üle võttis.
Tõenäoliselt XVII sajandil kujunes veski juurde mõis. Johann Christoph Brotze kaardil on selle asukohas kujutatud mõisa nimega Rodenbergs Hof. Tänapäevaks on peaaegu kõik jäljed mõisast hävinud. Säilinud on mõisa vakuraamat, mille põhjal teame, et mõisale kuulus ka Dünamünde ordulinnuse ala. Aastal 1760 sai mõisa omanikuks Wilhelm von Fermor, tema suguvõsa valduses oli mõis ka XIX sajandil.
Aastal 1922, mil mõis maareformi käigus võõrandati, kuulus sellele 314 hektarit maad.
Taavet Jansen

Taavet Jansen (sündinud 1978) on koreograaf, programmeerija ja interdistsiplinaarne kunstnik, kes töötab paralleelselt teatris, elektroonilises kunstis ja audiovisuaalia maastikel. Töötanud koos paljude rahvusvaheliselt tunnustatud ja tunnustamata kunstnike ja institutsioonidega. 2008. aastal lõpetas Amsterdamis Dance Unlimited magistriprogrammi.
Raeküla vald

Raeküla vald (saksa keeles Raeküll) oli vald Virumaal Väike-Maarja kihelkonnas. Vald eksisteeris 1866–1893 ja siis liideti Raeküla vald Porkuni vallaga.
Valla alal asus Raeküla mõis.
Häädemeeste Issanda Muutmise kirik

Häädemeeste Issanda Muutmise kirik ehk Häädemeeste õigeusu kirik on EAÕK haldusalas olev õigeusu kirik Häädemeeste vallas Häädemeestel.

Arhitektuur

Kirik ehitati aastatel 1870–1872 arhitekt Apollon Edelsoni projekti järgi. Historitsistlikul, ladina risti kujulise põhiplaaniga, maakivist ja tellistest seintega kirikul on kõrged ümarkaarsed aknad ja ümaraknad. Torne on kaks: üks sibulkupliga haritorn ja läänesissepääsu kohal paiknev kaheksatahuline telkkiivri ja sibulaga kellatorn. Fassaadid on pilastritega, lihtsa tellis- ja krohvdekooriga, mida teistel samalaadsetel kirikutel ei leidu. Interjööris on rikkaliku dekooriga kolmekorruseline eklektilises stiilis ikonostaas-kujusein. Kirikut on korduvalt remonditud. 1888. aasta tulekahjus vajus külili peatorni rist. Katust parandati 1990. aasta lõpus.
Kirik on 1998. aastast ehitismälestisena riikliku kaitse all.
Tänapäeval kasutab Häädemeeste õigeusu kirikut Häädemeeste Issandamuutmise kogudus.
Tallinna Linnamäe Vene Lütseum

Tallinna Linnamäe Vene Lütseum on vene õppekeelega kool (lütseum) Tallinnas Lasnamäe linnaosas aadressil Linnamäe tee 10.
Kool asutati 1988. aastal ja aastani 1997 kandis nime Tallinna 64. Keskkool. Aastatel 1997–2002 kandis nime Tallinna Linnamäe Gümnaasium ja aastast 2002 kannab nime Tallinna Linnamäe Vene Lütseum.
Velvo Väli

Looming

Ta on mänginud telesarjades ("Õnne 13", "Wikmani poisid", "Ohtlik lend", "Tuulepealne maa", "Kättemaksukontor", "ENSV", "Viimane võmm"), telelavastuses "Tuli sinu käes" ning mängufilmis "Päeva lõpus".
Schwebs

Schwebs oli aadlisuguvõsa. 
Suguvõsast on teada Georg Schwäbs, kes umbes 1680 tuli kooliõpetajaks Limbaži (eestipäraselt Lemsalu). 1692 mainitakse teda Jõelähtmes pastorina. Georgi pojapoeg oli Vene riigiametnik Karl Friedrich, kes pärast 1767. aastat sai oma valdusse Jõhvi, Kurtna, Edise, Ohakvere ja Illuka mõisa. 1769 sai Karl Friedrich Saksa-Rooma riigilt aadlitiitli. 
Suguvõsa kanti 1821 Eestimaa ja 1833 Liivimaa rüütelkonna aadlimatriklisse.
Death Magnetic

Väljaandmine

Esimesena anti Death Magnetic ametlikult välja Mehhikos ja Suurbritannias, 10. septembril 2008. Enamikus muudes riikides, sealhulgas USA-s, Mandri-Euroopas ja ka Eestis, juhtus see 12. septembril. Austraalias jõudis album poelettidele 13. septembril.

Hinnangud

Hinnangud alumile on suhteliselt vastukäivad, mitmed kriitikud on seda pidanud üheks paremaks Metallica albumiks vähemalt viimase 20 aasta jooksul, teisalt on aga seda kritiseeritud seetõttu, nagu püütaks seal kunstlikult kokku panna 1980. ja 1990. aastate Metallica kõla ning jõutakse nõnda eneseparoodiani. Kritiseeritud on ka muusika produtseeringut, mis on jätnud kõlapildi pigem kontserdi kui albumi puhaste helide sarnaseks. Üldiselt on vastuvõtt olnud siiski pigem positiivne ning enamik on albumit pidanud paremaks bändi eelmisest, St. Angerist.

Singlid

Enne albumi ilmumist anti välja neli singlit: The Day That Never Comes (21. augustil 2008), My Acopalypse (26. augustil), Cyanide (1. septembril) ja The Judas Kiss (8. septembril). Neist esimene jõudis USA Billboardi edetabeli esikohale.